
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 13. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākuma "Atbalsts MVU inovatīvas uzņēmējdarbības attīstībai" īstenošanas noteikumi""

· 1. Pieņemt iesniegto noteikumu projektu. 
· 2. Valsts kancelejai sagatavot noteikumu projektu parakstīšanai.
· 3. Lai grozītu noslēgto vienošanos par projekta īstenošanu, Latvijas Investīciju un attīstības aģentūrai līdz 2025. gada 9. septembrim iesniegt Centrālajai finanšu un līgumu aģentūrai kā Eiropas Savienības fondu 2021.–2027. gada plānošanas perioda sadarbības iestādei grozījumus projekta īstenošanas stratēģijā un projekta iesnieguma veidlapā, precizējot atbalsta intensitāti un citas normas.
· 4. Investīciju un attīstības aģentūra tādiem starptautiskiem sporta pasākumiem, kur ārvalstu apmeklētāju un (vai) ārvalstu dalībnieku skaits ir ne mazāk kā 5000 un ietekme uz Latvijas tautsaimniecību ir vismaz 6 000 000 euro apmērā, atbalstu sniedz, ja tiek saņemts pozitīvs Eiropas Komisijas lēmums par atbalsta sniegšanu, kas brīvs no komercdarbības atbalsta, saskaņā ar Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060). 
· 5. Ekonomikas ministrijai līdz atbalsta piešķiršanas brīdim, bet ne ilgāk kā līdz 2025. gada 30. decembrim nodrošināt atbalsta sniegšanas saskaņojumu ar Eiropas Komisiju tādiem starptautiskiem sporta pasākumiem, kur ārvalstu apmeklētāju un (vai) ārvalstu dalībnieku skaits ir ne mazāk kā 5000 un ietekme uz Latvijas tautsaimniecību ir vismaz 6 000 000 euro apmērā.
· 6. Ekonomikas ministrijai nekavējoties informēt Ministru kabinetu un sniegt priekšlikumus par turpmāko rīcību gadījumā, ja netiek saņemts pozitīvs Eiropas Komisijas lēmums par atbalsta sniegšanu, kas brīvs no komercdarbības atbalsta, saskaņā ar regulu Nr. 2021/1060.

